Superzločinec

Superzločinec je fiktívnym typom zločinca, ktorý je typický pre beletriu, komiks a film. Superzločinci majú megalomanské ambície a ich plány obvykle dokážu zastaviť iba superhrdinovia.

Predchodcovia postáv superzločincov 
Asi najznámejšou literárnou postavou, ktorú by sme mohli označiť ako superzločineckú je Profesor Moriarty z kníh A.C.Doyla. Profesor Moriarty je jediným pravým protivníkom Sherlocka Holmesa, čo sa týka inteligencie a schopností. 
Ďalšou postavou je Ming zo seriálu Flash Gordon, ktorého ambície presiahnu jeho vlastnú planétu a pokúsi sa expandovať do vesmíru.

Typy superzločincov 
 Temný pán: Sauron, Thanos, Lord Voldemort, Kingpin, Palpatine, Darkseid - ich motívom nie sú osobné pohnútky, ale zlo samo o sebe. Ich cieľom je "ovládni, alebo zabi". 
 Šialený vedec: Doctor No, Lex Luthor, Doctor Doom, Ernst Stavro Blofeld, Doctor Octopus, Fantomas. Ich príbeh sa často vyvíja podľa schémy: nepochopený vedec chce svetu dokázať hodnotu svojho vynálezu, alebo teórie. Neskôr sa jeho motívom stáva pomsta za predchádzajúce poníženie. 
 Zlomený hrdina/Skazený hrdina: Darth Vader, Two-Face. Kedysi hrdina sa pod vplyvom korumpujúcej moci alebo následkom preňho nešťastnej udalosti sa stal buď nástrojom zločinu, alebo zločincom. 
 Psychopat a sociopat: Joker, Green Goblin, Carnage. Jeho nevyrovnaná osobnosť ho vedie do súbojov so superhrdinom.
 Žoldnier: Sandman, Boba Fett, . Je jednoducho vojak, ktorý bojuje za toho, kto viac zaplatí. V niektorých prípadoch môže ísť aj o motív osobnej pomsty, ale obvykle bojuje iba pre peniaze a moc.
 Beštia: Mr.Hyde, Michael Myers, Alien. Inštinktívne zabíja bez motívu. 
 S morálnym kódexom: Magneto, Ra's Al Ghul. Ich motívom je často "vznešený boj", ale na jeho uskutočnenie využijú akékoľvek prostriedky. Majú silný, hoci často pokrivený morálny kódex. V niektorých prípadoch dokonca pomáhajú hrdinovi proti väčšej hrozbe napr. Magneto a X-men bojovali proti neonacistom, ale po odvrátení hrozby opäť konajú v rozpore so zákonmi.
 Antihrdinovia: Wolverine, Venom, Deadpool, Loki, Punisher - hrdinovia, ktorí majú asociálne črty, alebo využívajú svoje schopnosti pre svoj osobný prospech sa v niektorých prípadoch stávajú otvorenými superzločincami.
 Definitívny: Doomsday, Galactus. Predstavujú sily, ktoré sú blízke prírodným silám a nie sú morálne zodpovedné.

Spoločné črty superzločincov 
 megalomanské plány na ovládnutie sveta, vesmíru, zničenie života, rozvrátenie ekonomiky, alebo ovládnutie myslenia ľudí
 excentrické správanie, napr. tendencia likvidovať protivníkov atypickými spôsobmi - jazero plné žralokov,laser 
 individualistické správanie - superzločinci obvykle netvoria tímy, manipulujú a majú množstvo žoldnierov, alebo nasledovníkov, ktorým však sami nedôverujú - trestom za zlyhanie spojenca, alebo podriadeného je smrť
 opakované súboje s jedným hrdinom, ktoré vedú k personalizácii protivníka, ktorý sa dlhé obdobie nemení - napr. Batman a Joker, Ernst Stavro Blofeld a James Bond
 v mnohých prípadoch sú kontrastom superhrdinov, v niektorých prípadoch boli dokonca v minulosti priatelia - napr. Lex Luthor a Superman, Batman a Two-Face, Magneto a Profesor X
 tendencia vysvetľovať svoje plány v prítomnosti hrdinov, ktorí sú zdanlivo bezbranní. Naratívna zložka superzločincov je často použitá ako zhrnutie predchádzajúceho deja a akcií. Zároveň to vyjadruje sebavedomie zločinca, ktorý si je istý svojim víťazstvom.
 tajné sídlo, ktoré vyjadruje osobnosť superzločinca
 superzločinec nekončí so zločinom ani po mnohých porážkach. Jeho motívom je v tomto prípade pomsta.

Literatúra